เดอะ ฮอบบิท: ดินแดนเปลี่ยวร้างของสม็อค

เดอะ ฮอบบิท: ดินแดนเปลี่ยวร้างของสม็อค (italic=yes) เป็นภาพยนตร์แนวมหากาพย์ผจญภัยแฟนตาซีระดับสูง ฉายเมื่อปี ค.ศ. 2013 กำกับโดย ปีเตอร์ แจ็กสัน สร้างโดย วิงนัตฟิล์มส์ ร่วมกับ นิวไลน์ซินีมา, วอร์เนอร์บราเธอร์สพิกเชอส์และเมโทร-โกลด์วิน-เมเยอร์ จัดจำหน่ายโดย วอร์เนอร์บราเธอร์สพิกเชอส์ เป็นภาพยนตร์ภาคที่สองในภาพยนตร์ไตรภาคที่ดัดแปลงจากนวนิยายชื่อเดียวกัน ของ เจ. อาร์. อาร์. โทลคีน ภาพยนตร์ดำเนินเรื่องต่อจาก การผจญภัยสุดคาดคิด (2012) และดำเนินเรื่องต่อจากนี้ใน สงคราม 5 ทัพ (2014) ทั้งสามภาคดำเนินเรื่องก่อนหน้าเหตุการณ์ใน เดอะลอร์ดออฟเดอะริงส์ ไตรภาค
ภาพยนตร์เล่าเรื่องราวของ บิลโบ แบ๊กกิ้นส์ ที่ร่วมเดินทางไปกับคณะคนแคระที่นำโดย ธอริน โอเคนชิลด์ เพื่อทวงคืนภูเขาโลนลี่จากมังกรสม็อก และการไล่ล่าคณะคนแคระของอาซ็อกและบอล์กอย่างพยาบาท ในขณะที่ แกนดัล์ฟ พ่อมดเทา เดินทางไปสืบสวนความชั่วร้ายที่กำลังก่อตัวขึ้นในซากปรักหักพังของดอลกุลดูร์ ภาพยนตร์ประกอบด้วยนักแสดงนำจำนวนมาก ได้แก่ เอียน แมคเคลเลน, มาร์ติน ฟรีแมน, ริชาร์ด อาร์มิเทจ, เบเนดิกต์ คัมเบอร์แบตช์, อีแวนเจไลน์ ลิลลี, ลี เพซ, ลุค อีแวนส์, เคน สตอตต์, เจมส์ เนสบิตต์และออร์แลนโด บลูม
ภาพยนตร์เขียนบทร่วมกันโดย ฟราน วอลช์, ฟิลิปปา โบเยนส์, ปีเตอร์ แจ็กสันและกิเยร์โม เดล โตโร ภาพยนตร์ถ่ายทำพร้อมกันในรูปแบบสามมิติที่อัตราการฉายภาพ 48 เฟรมต่อวินาที ภาพยนตร์ถ่ายทำที่นิวซีแลนด์และไพน์วูดสตูดิโอส์ มีการถ่ายซ่อมตลอดทั้งเดือนพฤษภาคม ค.ศ. 2013
เดอะ ฮอบบิท: ดินแดนเปลี่ยวร้างของสม็อค ฉายรอบปฐมทัศน์เมื่อวันที่ 2 ธันวาคม ค.ศ. 2013 ที่ลอสแอนเจลิส และฉายทั่วโลกเมื่อวันที่ 11 ธันวาคม ค.ศ. 2013 ในโรงภาพยนตร์ระบบปกติและโรงภาพยนตร์ไอแมกซ์ ภาพยนตร์ได้รับการตอบรับที่ดีจากนักวิจารณ์และทำเงินมากกว่า 959 ล้านดอลลาร์สหรัฐจากบ็อกซ์ออฟฟิศทั่วโลก โดยทำเงินแซงทั้ง อภินิหารแหวนครองพิภพ และ ศึกหอคอยคู่กู้พิภพ และกลายเป็นภาพยนตร์ที่ทำเงินสูงสุดอันดับที่สี่ในปี ค.ศ. 2013

**เนื้อเรื่องย่อ**
ภาพยนตร์เรื่อง “The Hobbit: The Desolation of Smaug” เป็นการผจญภัยของตัวละครนำ บิลโบ แบ๊กกินส์ ที่ต่อเนื่องมาจากเมื่อครั้งที่เขาเดินทางร่วมกับพ่อมดแกนดัล์ฟ และคนแคระทั้ง 13 คนที่นำโดยธอริน โอเคนชีลด์ เพื่อภารกิจครั้งยิ่งใหญ่ของการทวงคืนหุบเขาเดียวดายและอาณาจักรเอเรบอร์ของคนแคระที่สูญหายไป หลังจากรอดพ้นมาได้เมื่อตอนเริ่มต้นอย่างสุดคาดคิด เหล่าคณะยังคงมุ่งหน้าไปทางตะวันออก ระหว่างทางได้พบกับโบออนผู้เปลี่ยนผิวได้และฝูงแมงมุมยักษ์ในป่าเมิร์กวูดที่อันตราย หลังหลบหนีจากการถูกเอลฟ์ป่าที่อันตรายจับตัวไว้ พวกคนแคระเดินทางไปยัง Lake-town จนพบกับหุบเขาเดียวดายที่พวกเขาต้องเผชิญหน้ากับความอันตรายที่โหดร้ายมากที่สุดอย่างมังกรสมาวก์ ซึ่งเป็นสิ่งมีชีวิตที่น่ากลัวกว่าสิ่งอื่นใด มันไม่ได้มาทดสอบความกล้าหาญที่อยู่ในตัวพวกเขาเท่านั้น แต่ยังรวมถึงมิตรภาพของพวกเขาและไหวพริบแห่งการผจญภัยอีกด้วย

**นักแสดง**
 มาร์ติน ฟรีแมน รับบท บิลโบ แบ็กกินส์- ริชาร์ด อาร์มิเทจ รับบท ธอริน โอเคนชีลด์- เบเนดิกต์ คัมเบอร์แบตซ์ รับบท จอมมารเซารอน, มังกรสมาวก์- ออร์แลนโด บลูม รับบท เลโกลัส- อีเวนเจลไลน์ ลิลลี่ รับบท ทอเรียล- เอียน แม็คเคลเลน รับบท แกนดัล์ฟ- ไอแดน เทอร์เนอร์ รับบท คิลี- ลุค อีแวนส์ รับบท บาร์ค- เคต แบลนเชตต์ รับบท การาเดรียล- เอไลจาห์ วูด รับบท โฟรโด แบ็กกินส์- เดียน โอเจอร์แมน รับบท ฟิลี- เจมส์ เนสบิตต์ รับบท โบเฟอร์- เคน สต็อตต์ รับบท บาอิน- กราแฮม แม็คทาวิช รับบท ควาลิน- อดัม บราวน์ รับบท โอรี- เจ็ด โบรวฟีย์ รับบท นอรี- จอห์น คอลเลน รับบท โออิน- วิลเลี่ยม เคอร์เชอร์ รับบท ไบเฟอร์- มาร์ค แฮดโลฟ์ รับบท โดรี- สตีเฟน ฮันเตอร์ รับบท บอมเบอร์- ปีเตอร์ แฮมเบลตัน รับบท โกลอิน- ซิลเวสเตอร์ แม็คคอย รับบท ราดากัสต์- สตีเฟ่น ฟราย รับบท มาสเตอร์แห่งเลกทาวน์- มานู เบนเน็ตต์ รับบท อาซ็อก- มิกาเอล เพอร์สแบรนต์ รับบท รีบอร์น- ไรอัน เกจ รับบท อัลฟริด- จอห์น เบลล์ รับบท มาอิน- ลอว์เรนส์ มาโคอาเร รับบท บอล์ก- เคร็ก ฮอลล์ รับบท แกเลียน- คริสโตเฟอร์ ลี รับบท ซารูมาน- เจฟฟรี่ย์ โทมัส รับบท ธรอร์- บิลลี่ คอนนอลลี่ รับบท คาอิน ไออนฟุต- ไมเคิล มิซราฮิ รับบท ธาราอินที่ 2

**อ้างอิง**

**แหล่งข้อมูลอื่น**
  The Hobbit Blog Official blog of The Hobbit movies- 1170358- hobbit2-  The Tolkien Nerd’s Guide to "The Hobbit: The Desolation of Smaug" Smithsonian
ภาพยนตร์2
ฮ
ฮ
ฮ
ฮ
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ 3 มิติในปี พ.ศ. 2556
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยผู้กำกับชาวนิวซีแลนด์
หมวดหมู่:ภาพยนตร์ปฐมบท
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์จินตนิมิตระดับสูง
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับคนแคระ
หมวดหมู่:ภาพยนตร์เกี่ยวกับการล่าสมบัติ